पाएं अपने शहर की ताज़ा ख़बरें और फ्री ई-पेपरडाउनलोड करें
प्राइवेट एंबुलेंस चालकों ने आरोप लगाया कि उन्हें ऑक्सीजन के सिलेंडर नहीं मिल रहे। जिसके कारण मरीजों को परेशानी का सामना करना पड़ रहा है। एम्बुलेंस में इमरजेंसी हालत के लिए ऑक्सीजन होनी बेहद जरूरी है, लेकिन उन्हें ऑक्सीजन की आपूर्ति नहीं हो रही। चालकों कहा उनके पास दिन भर मरीजों के परिजन की कॉल आ रही है कि पेसेंट को अस्पताल ले जाना है, लेकिन एम्बुलेंस में ऑक्सीजन न होने से वह मरीज को नहीं ले जा पा रहे। एंबुलेंस चालक राजू व सुरेंद्र ने बताया कि उनके पास पर दिन में करीब 50 लोगों की कॉल आ रही है, लेकिन ऑक्सीजन प्लांट पर पहुंचने पर भी ऑक्सीजन नहीं मिल रही।
चालक सुरेंद्र ने बताया कि प्लांट में उन्हें कहा जा रहा है कि पहले अस्पतालों की आपूर्ति की जाएगी। लंबा इंतजार करने के बाद भी ऑक्सीजन उन्हें नहीं मिल पा रही। जबकि कई बार उन्हें मरीज को लेकर दिल्ली, पीजीआई रोहतक सहित अन्य जगह पर ले जाना पड़ता है।
एम्बुलेंस कंट्रोल रूम से मदद नहीं मिली
आप नेता विमल किशोर ने आरोप लगाया कि हीरानंद नंदवानी कोट मोहल्ला का ऑक्सीजन लेवल कम हो रहा था। एंबुलेंस वालों को फोन किया उन्होंने काट दिया। फिर किसी तरीके अस्पताल ले गए तो वहां इमरजेंसी में कोई सुनवाई नहीं हुई। बेड न होने का रोना रोया।
कोरोना संक्रमितों के लिए हेल्पलाइन नंबर-1950
उपायुक्त श्याम लाल पूनिया ने कहा कि कोरोना महामारी के संक्रमण को रोकने के लिए जन साधारण की विभिन्न जरूरतों एवं शिकायतों के निवारण के लिए सरल केन्द्र सोनीपत में हेल्प डेस्क बनाया गया है। जिला प्रशासन द्वारा यहां हेल्पलाइन नंबर-1950 व 7494871950 को स्थापित करवाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn